Preċedentement kien akkużat b'vjolenza domestika... Raġel li gidem żewġ pulizija li kienu se jieħduh f'xelter ta' persuni li m'għandhomx fejn jgħixu, inżamm taħt arrest. Ir-raġel, li ġej minn Burkino Faso deher quddiem il-Maġistrat Aaron Bugeja dalgħodu kien akkużat illi attakka u rreżista lill-pulizija filwaqt li weġġa' liż-żewġ uffiċjali, li kienu qed jaqdu dmirhom. Huwa kien akkużat li meta attakkahom ikkaġunalhom feriti ħfief, kien akkużat li m'obdiex l-ordnijiet tal-Pulizija, li heddidhom, li kiser il-paċi pubblika u li hu riċediv. Dan ir-raġel kien diġa l-Qorti tlett ijiem ilu biss fuq akkużi ta' vjolenza domestika. Hu kien ordnat ma jersaqx lejn  il-vittma, liema ordni hu ma obdiex. Huwa gidem lill-pulizija meta dawn kienu qed jeskortawh lejn Dar Papa Franġisku. It-talba biex jingħata l-ħelsien mill-arrest ma kinitx milqugħa.